
Na osnovu člana 111., st. od 6) do 9) i 142., st. (2), tč. k) Zakona o osnovnom odgoju i obrazovanju USK („Službeni glasnik Unsko-sanskog kantona“, broj: 19/23), člana 3. i 4. Pravilnika za prijem u radni odnos u osnovnim i srednjim školama Unsko-sanskog kantona br. 10-02-9525-1/21 od 13.09.2021. godine, Saglasnosti za oglašavanje internog oglasa Ministarstva obrazovanja, nauke, kulture i sporta USK-a broj 10-34-5953-2/26 od 10. 6.2026. godine, raspisuje se:

K o n k u r s
za prijem u radni odnos

	
	Radno mjesto
	Broj izvršioca
	Vrijeme angažiranja

	1.
	Sekretat-blagajnik
	1 izvršilac 
	Na neodređeno radno vrijeme


OPIS POSLOVA RADNOG MJESTA: 

Sekretar-blagajnik obavlja sljedeće poslove i radne zadatke:

Planiranje rada i stručna saradnja kroz učešće u koncipiranju i izrada program rada, izvještaja, informacija, analiza statističkih podataka škole i njihovo uvođenje u informatički sistem škole. Saradanja sa direktorom, knjigovođom, pedagogom, psihologom, bilbliotekarem, nastavnicima, učenicima, roditeljima, učeničkim organizacijama, mjesnom zajednicom, društvenom sredinom, odgojno-obrazovnom inspekcijom i drugim organima. Praćenje i realizacija planiranog rada, praćenje i realizacija programa rada, praćenje propisa na području osnovnog obrazovanja i odgoja i zakonskih propisa radi primjene i dogradnje normativnih akata škole. Angažman u pripremanju i održavanju sjednica organa upravljanja i stručnih organa škole-zapisnici, zaključci, odluke i drugo. Obavljanje daktilografskih poslova za potrebe škole(izrada odluka, rješenja, ugovora), poslovi ažuriranja i čuvanja arhive i ostale dokumentacije škole. Prijave, odjave radnika, promjena podataka i pripremanje dokumentacije za prijavu podataka za nove uposlenike nadležnom Ministarstvu kroz obrazac KDPL1, KDPL2, KDPL3, KDPL5, KDPL6. Evidencija o prisustvu na poslu i odsustvu s posla(bolovanja, godišnji odmor, plaćeno i neplaćeno odsustvo). Popunjavanje šiht liste i dostavljanje iste nadležnom Ministarstvu na obračun uz popratnu dokumentaciju. Obračun broja dana toplog obroka i prevoza za zaposlenike. Učešće u izradi plana godišnjih odmora, zajedno sa direktorom škole i izrada rješenja. Staranje o dokumentaciji i evidenciji učenika koji se koriste prijevozom. Izrada zahtjeva za prevodnice i upis učenika po osnovu prevodnica u matične knjige učenika. Prijava kandidata za polaganje ispita za stjecanje osnovnog obrazovanja. Izdavanja uvjerenja, ovjeravanje učeničkih knjižica, duplikata svjedodžbi po zahtjevu stranaka iz službene evidencije. Poslovi organizacije zdravstvene zaštite i osiguranja učenika i zaposlenika škole. Staranje o općim uvjetima za nesmetan rad škole(osvjetljenje, grijanje, opravke, održavanje i slično, zajedno sa domarom i ložačem škole). Organiziranje  i nadzor rada tehničkog i pomoćnog osoblja škole i obaljvanje drugih stručnih poslova, radnih zadataka po nalogu direktora i organa upravljanja. Saradnja sa stručnim službama na ostvarivanju njihovih programskih sadržaja. Blagajnički poslovi-priprema blagajničke dokumentacije na knjiženje knjigovođi škole. Prijem, klasifikacija i distribucija pošte te zavođenje kroz knjigu protokola. Tehnička podrška Komisijama škole(komisiji za Javne nabavke, za tehnološki, za prijem radnika). Stručno usavršavanje i ostali administrativni poslovi po nalogu direktora, a u skladu sa Zakonom i podzakonskim aktima.

OPĆI UVIJETI ZA IZBOR NA UPRAŽNJENO RADNO MJESTO:

a)da je državljanin BiH,

b)da je stariji od 18 godina,

c)da je zdravstveno sposoban za obavljanje poslova utvrđenih za to radno mjesto,

d)da u posljednje 3 godine od dana objavljivanja upražnjenog radnog mjesta nije otpuštan iz državne službe kao rezultat disciplinske mjere na bilo kojem nivou vlasti u BiH,

e)da nije obuhvaćen odredbom člana 9., stav (1) Ustava BiH,

f)da se protiv njega ne vodi krivični postupak

g)da ima odgovarajući stepen stručne spreme.

Lica koja su rođena poslije 1980. godine nisu dužna podnositi dokaze o ispunjavanju uvjeta iz tačke e). 

POSEBNI UVJETI:

Osim općih uvjeta kandidat treba da ispunjavaju i posebne uvjete i to:

- Za obavljanje poslova sekretara potreban je VI ili VII stepen stručne spreme, pravni ili ekonomski.

UZ PRIJAVU KANDIDAT JE DUŽAN PRILOŽITI DOKAZE O ISPUNJAVANJU PROPISANIH UVJETA:

1.svojeručno potpisana prijava na konkurs sa kratkom biografijom, kontakt podacima kandidata, tačnom naznakom pozicije na koju konkuriše i tačno navedenom dokumentacijom koja se prilaže uz prijavu na interni oglas,

2.diploma/svjedodžba o stečenoj stručnoj spremi ili akademskom zvanju, ovjerena kopija,

3.izvod iz matične knjige rođenih, orginal ili ovjerena kopija,

4.uvjerenje o državljanstvu (ne starije od 6 mjeseci od dana objavljivanja internog oglasa),

5.ovjerena izjava da nije obuhvaćen odredbom člana 9., stav (1) Ustava BiH (Lica rođena poslije 1980. godine nisu dužna dostavljati ovaj dokaz).

U slučaju da dva ili više najuspješnijih kandidata ostvare jednak broj bodova u skladu sa članom 11., stav (5) i (6) Pravilnika  za prijem u radni odnos u osnovnim i srednjim školama Unsko-sanskog kantona broj 10-02-9525/21 od 13.09.2021. godine, kadidati su dužni dostaviti i DODATNU DOKUMENTACIJU: 

1. Uvjerenje/potvrdu o dužini radnog staža nakon sticanja odgovarajuće stručne spreme (uvjerenja poslodavca kod kojeg kandidat je radio ili radi, koje mora biti precizno i detaljno, odnosno u kojem treba da stoje podaci o tome na kojim poslovima je kandidat radio, naziv radnog mjesta i stručna sprema, vremenski period obavljanja poslova, te da li su to poslovi na puno ili nepuno radno vrijeme. Poslodavac je dužan nepuno radno vrijeme preračunati u puno radno vrijeme). 

2.  Rješenje nadležne službe o pripadajućim pravima za kandidate koji su obuhvaćeni Zakonom o dopunskim pravima branilaca i članova njihovih porodica Unsko-sanskog kantona i koje glasi na njihovo ime,

3.  druge dokaze o ispunjavanju uslova za to radno mjesto utvrđene Zakonom, Nastavnim planom i programom, Pedagoškim standardima i Pravilnikom o unutrašnjoj organizaciji i sistematizaciji radnih mjesta.

Dokumenti koji se dostavljaju moraju biti u originalu  ili ovjerenoj kopiji.

Postupak izbora i prijem kandidata prijavljenih na konkurs izvršit će se prema odredbama Pravilnika za prijem u radni odnos u osnovnim i srednjim školama Unsko-sanskog kantona broj: 10-02-9525-1/21 od 13.09.2021. godine.

Komisija za izbor sekretara-blagajnika će obavit postupak izbora kandidata koji ispunjava uvjete konkursa. O terminu postupka izbora kandidata isti će biti usmeno obavješteni putem telefona, a lista kandidata se objavljuje i na oglasnoj tabli škole. Za kandidate koji se ne odazovu pozivu, prijave se neće razmatrati.

Kandidati koji se nisu kvalifikovali u daljnju proceduru će biti obavješteni pismenim putem sa poukom o pravnom lijeku od strane škole. 

Konkurs ostaje otvoren 8 dana od dana objavljivanja.

Nepotpune i neblagovremene prijave neće se uzimati u razmatranje.

Izabrani kandidat je dužan prije stupanja na posao dostaviti ljekarsko uvjerenje nadležne zdravstvene ustanove koje ne može biti starije od 6 mjeseci od dana objavljivanja internog oglasa, uvjerenje o neosuđivanju i uvjerenje o nevođenju krivičnog postupka u skladu sa članom 110., st.(1), tč. f) i g) Zakona o osnovnom odgoju i obrazovanju USK („Službeni glasnik Unsko-sanskog kantona“, broj: 19/23).

Prijave slati  isključivo poštom sa naznakom na koverti „Ne otvaraj – Prijava na konkurs“, na adresu škole:
JU OŠ „SANICA“ SANICA
OSLOBODILACA BB
79285 SANICA

Dj. broj: 368/26
Sanica, 30.6.2026.
                                                                                      Direktor:

                                                                            ______________________

                                                                                   Haris Ramić
JU OŠ „Sanica“  79285 Sanica  Tel: 037/671-003 ; 671-008  Fax: 037/671-003 ; 671-008
ID br. 4263519950001   e-mail: skola.sanica@hotmail.com


